Bakı Neft-Energetika Kolleci

Azərbaycan Dövlət Neft və Sənaye Universitetinin nəzdində Bakı Neft-Energetika Kolleci — Azərbaycan Respublikası Elm və Təhsil Nazirliyinin tabeliyində olan orta ixtisas təhsili müəssisəsi.

 Tarixi 
Əsası 1921-ci ildə qoyulmuş Bakı Neft Texnikumu və Bakı Baza Energetika Texnikumu Azərbaycan Respublikası Nazirlər Kabinetinin 8 fevral 1997-ci il tarixli 16 nömrəli Qərarı ilə vahid təhsil müəssisəsində — Bakı Neft-Energetika Kollecində fəaliyyət göstərməyə başlamışdır.

Azərbaycan Respublikası Nazirlər Kabinetinin 3 fevral 2016-cı il tarixli 30 nömrəli qərarına əsasən Kollecin adı dəyişdirilərək Azərbaycan Dövlət Neft və Sənaye Universitetinin nəzdində Bakı Neft-Energetika Kolleci adlandırılmışdır.

 İxtisaslar 
Kollecdə subbakalavr dərəcəsi üzrə kadr hazırlığı 13 ixtisası əhatə edir:

 Mühasibat uçotu
 Elektirk stansiysı və yarımstansiyası avadanlıqlarının quraşdırılması
 Elektrik təchizatı (sahələr üzrə)
 Ətraf mühitinin mühafizəsi və bərpası
 İstilik təchizatı və istilik texnikası avadanlıqları
 İşıq texnikası və işıq mənbələri
 Məişət tullantılarının idarə olunması
 Neft emalı və neft kimyası
 Neft və qaz yataqlarında geoloji və geofiziki işlər
 Neft və qaz yataqlarının istismarı
 Neft-qaz işi
 Neft-qaz qurğuları
 Sənaye və mülki binalarda elektrik avadanlıqlarının quraşdırılması və istismarı

 İstinadlar 

Kateqoriya:Bakı kollecləri
Kateqoriya:Azərbaycan Dövlət Neft və Sənaye Universitetinin kollecləri